ก่อนมีประจำเดือน สิวอักเสบจะขึ้น มีวิธีแก้หรือมีอาการเสริมตัวไหนบ้างคะ ถ้าเป็นสิวฮอโมนมียาตัวไหนปรับได้บ้างคะ
สวัสดีค่ะ สิวที่สัมพันธ์กับประจำเดือนนั้นอาจเป็นสิวที่เกิดจากระดับฮอร์โมนในร่างกายที่ไม่สมดุล ซึ่งถ้าเป็นสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิว หรือในบางคนที่สัมพันธ์กับฮอร์โมนอย่างชัดเจน อาจมีข้อบ่งชี้ในการใช้ยาคุมกำเนิดแบบแผงรายเดือนเพื่อควบคุมอาการในกรณีนี้ถ้าสิวมีขนาดใหญ่มาก ปวดบวม มีหนองอยู่ข้างใน อาจจะคล้ายกับฝีได้เช่นกัน จึงควรไปพบแพทย์เพื่อตรวจเพิ่มเติมร่วมด้วย โดยในกรณีของฝีอาจต้องได้รับยากินฆ่าเชื้อ และรักษาต่อไปอย่างเหมาะสมการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้